پیری رئیس

تصغیر|1513 میں تیار کردہ پیری رئیس کا دنیا کا پہلا نقشہ
**پیری رئیس** (Piri Reis) مکمل نام **حاجی احمد محی‌الدین پیری** ایک عثمانی امیر البحر، جغرافیہ دان اور نقشہ نگار تھا۔ آج اسے بنیادی طور پر ان کے نقشوں اور ترسم کے لیے جانا جاتا ہے جو اس نے **کتاب بحریہ** میں جمع کیے۔
یہ کتاب جہازرانی پر تفصیلی معلومات پر مشتمل اور بحیرہ روم کے اہم بندرگاہوں اور شہروں کے درست نقشہ جات (اس وقت کے مطابق) پر مبنی ہے۔

[تصغیر|پیری رئیس کا [رہوڈس کا نقشہ]]
اسے نقشہ نگار کے طور پر شہرت اس وقت حاصل ہوئی جب اس کے بنائے دنیا کے نقشے نقشہ پیری رئیس کا ٹکڑا (1513 میں تیار کردہ) 1929 میں دریافت کیا گیا جو توپ قاپی محل، استنبول میں رکھا ہوا تھا۔ اس کا نقشہ ترکی کا قدیم ترین دنیا کا نقشہ ہے جس میں نئی خطہ (امریکا) دکھایا گیا ہے۔ یہ امریکا کے قدیم ترین نقشوں میں سے ایک ہے۔

1528 میں پیری رئیس نے اپنا دوسرا دنیا کا نقشہ تیار کیا جس کا ایک چھوٹا حصہ (جو گرین لینڈ، شمالی امریکا، لیبرے ڈار، نیو فاؤنڈ لینڈ، فلوریڈا، کیوبا اور وسطی امریکہ کے کچھ حصے دکھاتا ہے) ابھی تک سلامت ہے۔ اس کی تحریر کے مطابق اس نے ہیس کے قریب غیر ملکی نقشہ جات سے استفادہ کیا (عرب، ہسپانوی، پرتگالی، چینی، ہندوستانی اور یونانی) جس میں کرسٹوفر کولمبس کا نقشہ بھی شامل ہے۔

## سوانح حیات
اس کے نام کا مطلب تقریباً **کپتان پیری** ہے۔ عثمانی وثائق سے پتہ جلتا ہے کہ اس کا پورا نام **حاجی احمد محی‌الدین پیری** تھا۔ وہ حاجی محمد پیری کا بیٹا تھا اور حکومت کی حمایت کے تحت 1481 میں اپنے چچا کمال رئیس کی پیروی کرتے ہوئے نجی جہاز رانی میں حصہ لینا شروع کر دیا۔ اس عرصہ کے دوران اس نے اپنے چچا کے ساتھ کئی سلطنت عثمانیہ کی بحری جنگوں میں حصہ لیا جو ہسپانیہ، جمہوریہ جینوا، جمہوریہ وینس اور جنگ لیپانٹو شامل ہیں۔

1511 میں اپنے چچا کمال رئیس کی وفات کے بعد (ان کا جہاز بحیرہ روم میں ایک طوفان میں تباہ ہو گیا تھا جب وہ مصر جا رہے تھے) وہ گلیبولو واپس آ کیا اور جہازرانی سے متعلق تعلیم پر کام کرنا شروع کیا۔

1516 میں وہ دوبارہ سمندر میں عثمانی بیڑے ایک جہاز کے کپتان کے طور پر اتر گیا۔ 1522 میں اس نے جزیرہ روڈز کے محاصرے میں سینٹ جان کے نائٹوں کے خلاف حصہ لیا جس کے نتیجے میں 25 دسمبر 1522 کو جزیرہ پر عثمانوں کا قبضہ ہو گیا۔

1547 میں، پیری رئیس کا عہدے بڑھا کر (امیر البحر) ہو گیا بطور بحر ہند میں عثمانی بحری بیڑے کے کمانڈر اور مصر میں بحری بیڑے کے امیر البحر۔

26 فروری 1548 کو اس نے عدن پرتگیزی قبضے سے آزاد کرایا۔ اور اس کے بعد 1552 میں مسقط اور کیش کو بھی پرتگیزیوں سے واپس حاصل کیا۔ اور اس کے بعد اس نے خلیج فارس کے دھانے پر آبنائے ہرمز میں موجود جزیرہ ہرمز پر بھی قبضہ کر لیا۔

جب پرتگیزیوں نے اپنی توجہ خلیج فارس پر مرکوز کی تو اس نے جزیرہ نما قطر اور جزیرہ بحرین پر بھی قبضہ کر لیا تا کہ پرتگیزیوں کو عرب ساحل پر مناسب اڈوں کی جگہ نہ مل سکے۔

ایک بوڑھے مرد کے طور پر 90 سال کی عمر کے قریب وہ مصر میں قیام پزیر ہوا۔ جب اس نے بصرہ کے عثمانی ولی (گورنر) کی شمالی خلیج فارس میں پرتگیزیوں کے خلاف ایک اور مہم میں حمایت سے انکار کیا تو اس کا سر 1553 میں قلم کر دیا گیا۔

## کتاب بحریہ
[تصغیر|کتاب بحریہ میں موجود [یورپ، مشرق قریب اور شمالی افریقہ کا نقشہ]]
پیری رئیس کتاب بحریہ کا مصنف ہے جو قبل از جدید جہازرانی کی بہترین کتابوں میں سے ایک ہے۔ اس نے بیس سے زائد عرب، ہسپانوی، پرتگیزی، چینی، ہندوستانی اور قدیم یونانی نقشوں سے استفادہ کر کے ایک جامع نقشہ تیار کیا جو اس کے دور کی بھر پور نمائندگی کرتا ہے۔

دنیا کے نقشہ پر تیس علامات ہیں جن میں سے انتیس ترکی جبکہ ایک عربی میں ہے۔ مؤخر الذکر محرم 919 ھجری کی تاریخ جو اندازہ 1513ء کے موسم بہار کے قریب ہے۔ لیکن زیادہ تر تحقیق اس کے 1521 میں تکمیل کو ممکنہ طور ہر مانتی ہے۔ 1524-1525 میں اس میں ترامیم کی گئیں تا کہ اسے سلیمان اعظم کو بطور تحفہ پیش کیا جا سکے۔

## مقبول ثقافت میں
* یوبیای سافٹ کی ویڈیو گیم **ایساسن کریڈ:ریویلیشن** (Assassin's Creed: Revelations) میں پیری رئیس بطور کردا ہے۔
* ناول **دی سپیس ویمپائرز** (The Space Vampires) میں پیری رئیس کے نقشوں کا ذکر ہے۔
* نیو ہورائزں کی ویڈیو گیم **کوئی انچیٹرڈ واٹرس** (Koei's Uncharted Waters) میں پیری رئیس بطور کردا ہے۔

## حوالہ جات

## بیرونی روابط
* پیری رئیس کے نقشہ جات
* نئی دنیا کی مسلم تاریخ
* مسلم ثقافت

زمرہ:پندرہویں صدی کی عثمانی شخصیات
زمرہ:پندرہویں صدی کے مستکشفین
پیری رئیس
زمرہ:تاریخ سلطنت عثمانیہ
زمرہ:سزائے موت یافتہ ترکی شخصیات
زمرہ:سزائے موت یافتہ شخصیات از سلطنت عثمانیہ
زمرہ:سزائے موت یافتہ عثمانی شخصیات
زمرہ:سلطنت عثمانیہ کی تاریخ بحریہ
زمرہ:سلطنت عثمانیہ کے امیر البحر
زمرہ:سلطنت عثمانیہ کے ترک
زمرہ:سلیمان اعظم
زمرہ:سولہویں صدی کی عثمانی شخصیات
زمرہ:سولہویں صدی کے جغرافیہ دان
زمرہ:سولہویں صدی کے مستکشفین
زمرہ:صوبہ چناق قلعے کی شخصیات
زمرہ:عثمانی جغرافیہ دان
زمرہ:عثمانی نقشہ نگار
زمرہ:عثمانی یونانی
زمرہ:قرون وسطی کے عثمانی جغرافیہ دان
زمرہ:قرون وسطی کے مسلم جغرافیہ دان
زمرہ:گلیبولو کی شخصیات
زمرہ:مسلمان موجدین
زمرہ:یونانی نژاد عثمانی شخصیات
زمرہ:1460ء کی دہائی کی پیدائشیں
زمرہ:1550ء کی اموات
زمرہ:1550ء کی دہائی کی وفیات

زمرہ:سولہویں صدی میں عثمانیہ سلطنت سے سزائے موت یافتہ شخصیات
زمرہ:پیری رئیس
زمرہ:1525ء کی کتابیں
زمرہ:1465ء کی پیدائشیں
زمرہ:1470ء کی پیدائشیں
زمرہ:1554ء کی وفیات
زمرہ:قاہرہ میں وفات پانے والی شخصیات
زمرہ:تاریخ بحر ہند
زمرہ:پندرہویں صدی کے جغرافیہ دان
زمرہ:کپتان
زمرہ:سولہویں صدی کی شخصیات
زمرہ:امیر البحر
زمرہ:نقشہ نگار
زمرہ:ترک عسکری کارکنان
زمرہ:ترک ثقافت